## Zakon o izmjenama i dopunama Zakona o oružju

### NN 20/1997 (19.2.1997.), Zakon o izmjenama i dopunama Zakona o oružju

# **ZASTUPNIČKI DOM SABORA**

# **REPUBLIKE HRVATSKE**

Na osnovi članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O ORUŽJU

Proglašavam Zakon o izmjenama i dopunama Zakona o oružju, koji
je donio Zastupnički dom Sabora Republike Hrvatske na sjednici 7. veljače
1997.

Broj: 01-97-252/1 Zagreb, 13. veljače 1997.

Predsjednik

Republike Hrvatske

dr. Franjo Tuđman, v. r.

---

## **ZAKON**

### **O IZMJENAMA I DOPUNAMA ZAKONA O ORUŽJU**

Članak 1.

U Zakonu o oružju ("Narodne novine", br. 69/92., 26/93., 43/93., 29/94.
i 108/95.) u članku 12. stavku 1. točki 4. iza riječi: "oružnog lista",
briše se zarez i dodaje riječ: "i", a riječi: "dozvole za nošenje oružja",
brišu se.

Članak 2.

Članak 15. mijenja se i glasi:

"Pravnim osobama može se izdati odobrenje za nabavku oružja u svrhu
lova, športskog streljaštva te obavljanja drugih djelatnosti određenih
ovim Zakonom.

U svrhu obavljanja poslova tjelesne zaštite odobrenje iz stavka 1. ovoga
članka može se izdati pravnim osobama koje, uz uvjete propisane ovim Zakonom,
ispunjavaju i uvjete propisane posebnim zakonom."

Članak 3.

U članku 19. stavku 1. točka 4. briše se.

U stavku 2. iza riječi "točke 3.", riječi: "i 4." brišu se.

Članak 4.

U članku 20. stavku 1. riječi: "i važećom dozvolom za nošenje oružja",
brišu se.

U stavku 2. riječi: "te dozvolom za nošenje oružja", brišu se.

U stavku 3. iza riječi: "kazneno-popravnih ustanova", dodaju se riječi:
"te čuvari".

Članak 5.

U članku 21. stavak 2. briše se.

Članak 6.

Članak 28. mijenja se i glasi:

"Pravne osobe koje posjeduju oružje na temelju odobrenja za držanje
oružja smiju ga, radi obavljanja poslova za koje su registrirane, davati
na korištenje osobama koje ispunjavaju posebnim zakonom propisane uvjete."

Članak 7.

U članku 29. stavak 3. briše se.

Članak 8.

U članku 38. stavak 2. mijenja se i glasi:

"Oružje se ne smije nositi bez oružnog lista i osobne iskaznice ili
druge isprave o istovjetnosti osobe."

Članak 9.

U članku 40. stavak 1., 2. i 3. i stavak 6. brišu se.

Članak 10.

U članku 47. stavku 1. iza riječi: "oružni list", briše se zarez i riječi:
"dozvolu za nošenje oružja".

Članak 11.

U članku 48. stavku 3. iza riječi: "oružni list", briše se zarez i riječi:
"dozvolu za nošenje oružja".

Članak 12.

U članku 49. stavku 1. iza riječi: "oružnog lista", briše se zarez i
riječi: "dozvole za nošenje oružja".

Članak 13.

U članku 50. stavku 1. iza riječi: "oružni list", briše se zarez i riječi:
"dozvola za nošenje oružja".

U stavku 2. iza riječi: "oružnom listu", briše se zarez i riječi: "dozvoli
za nošenje oružja".

Članak 14.

U članku 71. riječi: "izdanim dozvolama za nošenje oružja", brišu se.

Članak 15.

U članku 72. stavku 1. riječi: "odnosno zaštite vlastite imovine", brišu
se.

Članak 16.

U članku 75. stavku 1. točki 15. riječi: "stavka 4." zamjenjuju se riječima:
"stavka 3.".

Članak 17.

U članku 76. stavku 1. točka 9. briše se.

U točki 11. riječi: "stavak 3." zamjenjuju se riječima: "stavak 4.".

Članak 18.

U članku 77. stavku 1. točka 5. mijenja se i glasi:

"pravna osoba koja oružje dade na korištenje protivno odredbi članka
6. ovoga Zakona."

Točka 7. briše se.

U točki 28. riječi: "stavak 3." zamjenjuju se riječima: "stavak 2.".

Članak 19.

Građani koji nisu postupili sukladno odredbi članka 32. stavka 1. Zakona
o izmjenama i dopunama Zakona o oružju ("Narodne novine", broj 108/95.)
i predali oružje čija je nabavka, držanje i nošenje zabranjeno dužni su
ga predati nadležnom tijelu u roku od šest mjeseci od dana stupanja na
snagu ovoga Zakona.

Za predano oružje građaninu pripada novčana naknada u visini tržišne
cijene predanog oružja.

Članak 20.

Građani koji bez oružnog lista posjeduju oružje koje prema odredbama
ovoga Zakona mogu posjedovati samo na temelju oružnog lista, a nisu postupili
po odredbi članka 33. stavka 1. Zakona o izmjenama i dopunama Zakona o
oružju ("Narodne novine", broj 108/95.) dužni su nadležnom tijelu prijaviti
njegovo posjedovanje u roku od šest mjeseci od dana stupanja na snagu ovoga
Zakona.

Članak 21.

Ovlašćuje se Odbor za zakonodavstvo Zastupničkog doma Sabora Republike
Hrvatske da utvrdi i izda pročišćeni tekst Zakona o oružju.

Članak 22.

Ovaj Zakon stupa na snagu danom objave u "Narodnim novinama".

Klasa: 213-02/93-01/01

Zagreb, 7. veljače 1997.

ZASTUPNIČKI DOM

SABORA REPUBLIKE HRVATSKE

Predsjednik
Zastupničkog doma Sabora
**akademik Vlatko Pavletić,** v. r.

Zakon, NN 20/1997-282